TSRS ginkluotųjų pajėgų generalinis štabas

TSRS ginkluotųjų pajėgų generalinis štabas (, santr. ГШ ВС СССР) – viena iš TSRS ginkluotųjų pajėgų valdančiųjų struktūrų. Įkurtas 1918 m. gegužės 8 d. kaip Всероссийский главный штаб, nuo 1921 m. – Штаб Рабоче-Крестьянской Красной Армии (РККА), nuo 1935 m. – Генеральный штаб РККА, po II pasaulinio karo – Генеральный штаб Вооружённых сил СССР. Panaikintas 1992 m. kovo 20 d., jau iširus TSRS.

Žemėlapiai

TSRS ginkluotųjų pajėgų generalinis štabas sovietiniais metais rengė ir disponavo tiksliausiais šalies žemėlapiais, kurie buvo rengiami topografiniais masteliais (dažniausiai 1 : 100 000, tačiau ir kitais). Tai buvo strategiškai svarbūs žemėlapiai, turėję karinę reikšmę, todėl slapti. Sovietmečio pabaigoje topografinių žemėlapių kategorijai buvo priskiriami 1 : 1 000 000, 1 : 500 000, 1 : 200 000, 1 : 100 000, 1 : 50 000, 1 : 25000 ir 1 : 10000 mastelių detalūs bendrieji topografiniai žemėlapiai, kurių turinį sudarė vietovės objektai ir žemės paviršiaus reljefas. Pagal sovietų kariškių terminologiją žemėlapis 1 : 1 000 000 vadintas strateginiu, o 1 : 500 000 ir 1 : 200 000 mastelių topografiniai žemėlapiai priskirti operatyvinių žemėlapių grupei (pirmasis iš jų dažniausiai buvo naudojamas karinėje aviacijoje), o 1 : 100 000, 1 : 50 000 ir 1 : 25 000 mastelių topografiniai žemėlapiai sudarė taktinių žemėlapių grupę. Civilinėje vartosenoje pastarųjų mastelių žemėlapiai buvo laikomi bendros paskirties valstybiniais topografiniais žemėlapiais, nors vis tiek nebuvo viešai prieinami gyventojams.

Lietuva

Generalinio štabo žemėlapiuose kaip TSRS dalis yra pavaizduota ir visa Lietuvos TSR teritorija.

1 : 50 000

Masteliu 1 : 100 000 Lietuva vaizduojama keliuose šimtuose žemėlapių.

1 : 100 000

Masteliu 1 : 100 000 Lietuva vaizduojama 78 žemėlapiuose.

1 : 200 000

Masteliu 1 : 200 000 Lietuva vaizduojama 24 žemėlapiuose:

1 : 500 000

Masteliu 1 : 500 000 Lietuva vaizduojama 7 žemėlapiuose:

1 : 1 000 000

Masteliu 1 : 1 000 000 Lietuva vaizduojama 4 žemėlapiuose:

Šaltiniai

 Satmaps.info (žemėlapių paieška pagal kvadrantus)
 Vlasenko.net (žemėlapių paieška pagal mastelį)

TSRS ginkluotosios pajėgos
Lietuvos istoriniai žemėlapiai
TSRS žemėlapiai